Niošas

Niošas () – upė Jungtinėse Amerikos Valstijose, Kanzase ir Oklahomoje; Arkanzaso kairysis intakas. Prasideda Kanzase, Moriso apygardoje, prie Vait Sičio gyvenvietės. Teka į pietryčius, pietus. Oklahomoje upė dar vadinama Grandu (Grand). Įteka į Arkanzasą priešais Maskogį.

Didžiausi intakai – Kontonvudas (dešinysis), Springas (kairysis).

Upės debitas labai kinta – nuo 3800 iki 1 m³/s. Potvynių reguliavimui įrengta nemažai užtvankų (Kaunsil Grovo, Pensakolos, Džono Redmondo, Fort Gibsono, Marchamo Ferio).

Pagrindiniai miestai prie Niošo: Kaunsil Grovas, Emporija, Ajola, Šenutas, Majamis.


Upėvardis kilęs iš oseidžų kalbos ir reiškia „skaidriavandenė“.Muskogee Phoenix. "How places got their names. " 

 Šaltiniai 

Kategorija:JAV upės
Kategorija:Kanzasas
Kategorija:Oklahoma